Talle dood toe boot by Tunisiese kus sink | Maroela Media
Afrika-vlugtelinge wat hoop om Europa te bereik gebruik meestal Libië se weskus as hoofvertrekpunt. Dié boot vol ontwaterde migrante, afgeneem deur ŉ patryspoort van ŉ skip, is op 30 Junie 2019 deur ŉ Spaanse hulpverleningsgroep gered waar dit naby die Lampedusa-eiland geseil het. (Foto: AP Photo/Olmo Calvo)
Een van die vier Afrika-burgers wat oorleef het toe ŉ boot wat onderweg was Europa toe naby die Tunisiese kus gesink het, het in die hospitaal gesterf.
Die boot het Woensdag naby die kusdorp Zarzis gesink en minstens 65 migrante het verdrink. Die groep het in Mei vanaf Zuwara in Libië vertrek en was op pad Europa toe, toe die voorval gebeur het.
Die drie wat die beproewing oorleef het, is van Mali afkomstig. Reuters berig die vier mense wat gered is, het vertel dit het die boot drie ure geneem om te sink soos dit geleidelik vol water geraak het. Die vier het almal aan ŉ stuk hout vasgehou om bo die water te bly.
“Ons vier mense het op die hout gesit,” het een van die oorlewendes vertel. “Die golwe het teen ons geslaan. Ons het twee dae lank so op daardie stuk hout gesit. Daar was baie dooie mense.”
Afrika-vlugtelinge wat hoop om Europa te bereik gebruik Libië se weskus as hoofvertrekpunt. Baie van die onseewaardige bote waarin hulle reis en wat deur mensehandelaars bedryf word, het al in die see omgeslaan, wat tot die dood van honderde mense gelei het.
ŉ Poging, gelei deur owerhede in Italië in samewerking met die Libiese kuswag, om die smokkelnetwerke stop te sit, het gelei tot ŉ vermindering in die getal mense wat probeer om Europa te bereik. Vrese bestaan egter dat die voortgesette onstabiliteit en gevegte in Libië inwoners kan aanspoor om te probeer om van die kontinent na Europa toe te vlug.
Onwettige immigrante wie se lande tot rommel vernietig is nou stroom hulle na Europa om dit ook te vernietig
Ramaphosa is seker nou baie ontsteld …
Afrika Afrika waar gaan ons heen. Is ons ook oppad om te vlug onder n komende diktatorskap uit.
Ek het geen simpatie met die klomp nie. Hulle maak alles tot niet sover hul gaan en beweeg dan net aan na ń volgende plek waar hul net kan oes.